stanford-oval/wikipedia huggingface dataset:
איליה גלפרין
קורות חיים

איליה גלפרין נולד בסימפרופול בשנת 1905 ובגיל 3 עבר עם משפחתו למוסקבה.
גלפרין סיים בשנת 1929 את לימודיו במחלקה לספרות ולבלשנות בפקולטה לחינוך של האוניברסיטה הממלכתית השנייה של מוסקבה. באותה שנה התחתן עם נדז'דה גולדמן,(ילידת 1908). החל משנת 1937 הואעבד במכון הממלכתי הפדגוגי לשפות זרות, שנקרא אז על שם מוריס טורז. עמד בראש הקתדרה לשפה האנגלית העכשווית, היה דקאן של הפקולטה לאנגלית, ועמד בראש הקתדרה למילונאות ולסגנון לשוני של השפה האנגלית. בשנת 1940 סיים את עבודת ה"קנדידט" במדעים. בעקבות פלישת גרמניה הנאצית לברית המועצות בשנת 1941 התפנה גלפרין עם המכון לשפות זרות לצ'ליאבינסק בהרי אורל. ובשנת 1962 את עבודת הדוקטורט בפילולוגיה אנגלית בנושא "חקר הסגנון (סטיליסטיקה) של השפה האנגלית".
איליה גלפרין היה הדקאן הראשון של הפקולטה לתרגומים ולפירושים לשוניים שהוקמה במוסקבה, שהוקם בשנת 1942. 
בשנת 1967 יחד עם הפסיכולוג אלכסיי לאונטייב ארגן קבוצה שעסקה ב"פסיכו-בלשנות".
בשנת 1972 בברית המועצות יצא לאור מילון אנגלי-רוסי במספר כרכים שכלל כ-160 אלף מילים. המילון הוכן על ידי צוות מדענים בערכיה כללית של איליה גלפרין. יורי אפרסיאן שהיה חלק של הצוות בשנת 1988 הוציא מהדורה מורחבת שכללה כ-250 אלף מילים.
קורות חיים > חייו הפרטיים

גלפרין היה נשוי לנדז'דה לבית גולדמן, גם היא בלשנית, מומחית בצרפתית, שלימדה במכון לשפות הזרות. בנם, יורי גלפרין, (2001-1932) היה אסטרופיזיקאי ידוע.
עם חברי המשפחה נמנה הסופר והמשורר סמואיל מרשק.
ספרים

1968 - An essay in stylistic analysis
1962, 1981 - English Stylistics - Стилистика английского языка
1972 New English-Russian Dictionary (המילון הגדול החדש אנגלי-רוסי)
1982 - (עורך) Учебник английского языка : Для II курса пед. ин-тов и фак. иностр. яз
(ספר לימוד לשפה האנגלית - לפקולטות לחינוך ולשפות זרות)- עם 35,000 דוגמאות
1981 - Текст как объект лингвистического исследовани הטקסט כאובייקט מחקר לשוני (כולל 10000 דוגמאות)
1981 - Дополнение к Большому англо-русскому словарю = A supplement to the new Englich-Russian dictionary (כרך מילואים למילון האנגלי-רוסי) עם 12,000 מילים ו-65,000 דוגמאות
1980 -  Лингвостилистика (על הסגנון הלשוני)
1977 - Лексикологические и стилистические проблемы функционирования слова и словосочетания קובץ מאמרים
(סוגיות לקסיקולוגיות ושל סגנון בתפקוד המילים ושילובן)
אדולף רבינוביץ'

| --- | --- |

 לידה:  27 במאי 1918 מוסקבה, הרפובליקה הסובייטית הפדרטיבית הסוציאליסטית הרוסית 
 פטירה:  1944 (בגיל 25 בערך) גרוס-רוזן, גרמניה הנאצית 
 מדינה:  צרפת 
 כינוי:  אלק
 השכלה:  לימודי זואולוגיה בסורבון ואנטימולוגיה באוניברסית קליפורניה
 השתייכות:  לגיון הזרים הצרפתי 
 תקופת הפעילות:  1939–1944 (כ־5 שנים)
 דרגה:  קפטן
 תפקידים בשירות
 אלחוטן
 פעולות ומבצעים
 מלחמת העולם השנייה 
 עיטורים
 Croix de guerre 1939-1945
 הנצחה
 Mémorial de Valençay Brookwood Memorial, Surrey Mémorial du camp de concentration de Gross-Rosen
 
אדולף רבינוביץ' היה קצין מבצעים מיוחדים במהלך מלחמת העולם השנייה ומסר את חייו למען שחרור צרפת.
שנות חייו הראשונות

אדולף רבינוביץ, הידוע גם בשם החיבה אלק, נולד במוסקבה ב-27 במרץ 1918. הוריו עלו לארץ ישראל המנדטורית זמן קצר לאחר שנולד. הוא למד בגימנסיה הרצליה. בשלב מסוים הוריו היגרו למצריים. אדולף רבינוביץ למד זואולוגיה בסורבון בפריז ואנטומולוגיה באוניברסיטת קליפורניה.
פעילותו במלחמת העולם השנייה

בשנת 1939 חזר לצרפת והתנדב ללגיון הזרים הצרפתי. ביוני 1940 נפל בשבי הגרמנים, אך הצליח לברוח והגיע לבריטניה דרך ספרד. בבריטניה, גויס למנהלת המבצעים המיוחדים (SOE), ארגון שהוקם ביולי 1940 על פי הוראתו של וינסטון צ'רצ'יל במטרה לאסוף מודיעין ולבצע פעולות חבלה במדינות אירופה שנכבשו על ידי גרמניה הנאצית. לאחר תקופת הכשרה בבית הספר להכשרת סוכנים חשאיים Wanborough Manor (אנ') שכללה שימוש בנשק חם, שימוש בחומרי נפץ לביצוע פעולות חבלה, קריאת מפות ותקשורת באמצעות קוד מורס הוצנח בלילה שבין 27 ל־28 באוגוסט 1942 לאזור גרנובל בצרפת כדי לשמש אלחוטן עבור רשת שפעלה בפריז. הטייס הפולני הצניח אותו בטעות במרחק של כ-30 ק"מ מהמקום שנקבע. הוא הצליח להגיע לאזור קאן שם נקלט ברשת SPINDLE שנוהלה על ידי פטר צ'רצ'יל (אנ').
אדולף רבינוביץ' פעל תחילה מדרום צרפת ולאחר מכן מדירת מסתור באלפים הצרפתיים בסמוך לגבול צרפת-שווייץ, משם שידר הודעות והפעיל שירות שליחים לשווייץ עבור רשת SPINDLE. הוא נחשב לאחד האלחוטנים המוכשרים של SOE. כאשר הרשת נחשפה וחבריה נעצרו על ידי הגרמנים, הוא הצליח לברוח לבריטניה דרך ספרד. בתקופת שהותו בבריטניה שימש כסגנו של מרשל לאטר דה טסיני .
בלילה שבין 2 ל-3 במרץ 1944 הוצנח יחד עם רומיאו סבורין (אנ') חזרה לצרפת כדי להקים ולתפעל שם רשת חדשה בשם BARGEE. המפעילים בלונדון לא ידעו שהמשדר של רשת ARCHDEACON, שהייתה אמורה לקבל את פניהם בצרפת, נפל בידי הגרמנים שהמשיכו להפעיל אותו. בזמן הנחיתה אדולף ורומיאו הבחינו בגרמנים שהמתינו להם. הם ניסו לברוח דרך היער אך נורו על ידי הגרמנים, נלכדו ונשלחו למחנה גרוס-רוזן שם הוצאו להורג.
הנצחה > בתרבות הפופולרית

פעילותו של אדולף רבינוביץ' תועדה בספרים רבים המספרים את גבורתם של סוכני ה-SOE, ביניהם ספרו של פטר צ'רצ'יל Duel of Wits (אנ').
בשנת 1950 יצא לאקרנים סרט בריטי בשם "אודט" המבוסס על הסיפור האמיתי של סוכנת SOE אודט סנסום. בסדר זה אדולף רבינוביץ מגולם על ידי השחקן פיטר אוסטינוב.
הנצחה > אנדרטאות

שמו של אדולף רבינוביץ נחקק על אנדרטת מנהלת המבצעים המיוחדים בצרפת, שהוקמה בפאתי העיירה וָלַנְסֶה (Valençay) שבעמק הלואר, כ-200 קילומטרים דרומית לפריז, יחד עם שמם של 103 סוכנים נוספים של מדור F (צרפת) של ה־SOE שנפלו למען צרפת.
שמו של אדולף רבינוביץ' נכלל בלוח 21, עמודה 3, של האנדרטה שהוקמה בבית הקברות הצבאי ברוקווד לזכר 3,428 נשים וגברים מחבר העמים הבריטי שנפלו במלחמת העולם השנייה ומקום קבורתם לא ידוע.
שמו של אדולף רבינוביץ, יחד עם שמם של 18 סוכנים נוספים של מדור F (צרפת) של ה־SOE שנרצחו במחנה בחודשים אוגוסט – ספטמבר 1944, נחקק על לוח הזיכרון שהוקם במחנה הריכוז גרוס רוזן.
הערות שוליים

↑  Capt.Alec Rabinovitch Croix de Guerre, groups.jewishgen.org
↑  The National Archives, The National Archives - Remembering the Gross-Rosen concentration camp, The National Archives blog, ‏2023-01-26 (באנגלית בריטית)
↑  Larry Loftis, Code Name: Lise: The True Story of the Woman Who Became WWII's Most Highly Decorated Spy, Simon and Schuster, 2019-01-15, ISBN 978-1-5011-9867-0. (באנגלית)
↑  Charles Glass, They Fought Alone: The True Story of the Starr Brothers, British Secret Agents in Nazi-Occupied France, Penguin, 2018-09-11, ISBN 978-0-698-16897-8. (באנגלית)
↑  The National Archives, The National Archives - Remembering the Gross-Rosen concentration camp, The National Archives blog, ‏2023-01-26 (באנגלית בריטית)
↑  Sara Poulin, The Beginning of the End: An Examination of Agents of Special Operations Executive During Their Arrest and Incarceration in Occupied France and Nazi Germany
| --- | --- |
בקרת זהויות :  CWGC: 2147689
איהלופיים

| איהלופיים |
| --- | --- |
 איור משוער של צ'יאוונלונגזאורוס
תקופה
קרטיקון תחתון-עליון, 152–100 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
אינפרא־סדרה:: זאורופודה
משפחה:: איהלופיים
שם מדעי
 Euhelopodidae

איהלופיים (שם מדעי: Euhelopodidae) היא משפחה של דינוזאורים זאורופודים בני קבוצת המקרונריה שהתקיימו בתור הקרטיקון במזרח אסיה לפני 152 עד 100 מיליון שנה מזמננו, והם נכחדו עם תחילת הקרטיקון העליון. המשפחה תוארה לראשונה ב-1956 בידי החוקר אלפרד רומר (אנ'), והם ידועים ממספר מאובנים לאורך סין.
משפחה זו דומה לבני קבוצת הטיטאנוזאורים, אך הייתה קדומה יותר, קרובה גם לברכיוזאוריים ולקמרזאוריים. הם היו קטנים יותר מהטיטאנוזאורים ולא עלו על 40 טון. בדומה לטיטאנוזאורים הם היו בעלי חוטם רחב דמוי-אליפסה והנחיריים בלטו מחלקו העליון. הם היו אוכלי צמחים בעלי שיניים קהות רחבות ששימשו לטחינת עלים, אך היו חלשות מאוד.
מיון

Chiayusaurus?
דאשיאטיטאן (Daxiatitan)?
ארקטו (Erketu)
אאולופוס (Euhelopus)
Gannansaurus?
Jiangshanosaurus
Nurosaurus
Phuwiangosaurus
Qiaowanlong
Tambatitanis
טאנגואיוזאורוס (Tangvayosaurus)
Yongjinglong
Yunmenglong
אלי אלון

ערך זה עוסק בעיתונאי ישראלי. אם התכוונתם לרופא ופרופסור לרפואה, ראו .
| --- | --- |
אין תמונה חופשית
 לידה:  1957 (בן 67 בערך) חמ״ד, ישראל 
 מדינה:  ישראל 
 
אלי אלון (נולד ב-1957) הוא עיתונאי ישראלי.
ביוגרפיה

אלי אלון נולד ב-1957 במושב חמ"ד. בגיל 15 החל לכתוב במדור "חדשות לנוער" של השבועון "מעריב לנוער". לאחר סיום שירותו הצבאי, היה כתב העיתון "הארץ". בשנים 1979-1978 סיקר בעיתון "דבר" את בסיסי צה"ל וההתיישבות הישראלית בדרום סיני. היה כתב באזור השפלה והמרכז של "דבר" וכתב העיתון "הצופה" באזור השפלה והדרום.
בשנות ה-80 ערך והנחה ערבי ראיונות ב"בית ציוני אמריקה" בתל אביב ובמקומות נוספים בישראל, ובהם ראיין אישים מתחום הפוליטיקה, החברה והתרבות, בהם גאולה כהן, הרצל שפיר ומנשה לב-רן.
פרסם בלוג באתר TheMarker Café עד לסגירתו, והוא מפרסם בלוג בנושאי היסטוריה של ישראל באתר "חדשות מחלקה ראשונה".
אליהו חזן (ראש ישיבה)

| --- | --- |
הרב אליהו שמחה חזן תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  תרס"ו
 פטירה:  1982 (בגיל 76 בערך) י"ט בטבת ה'תשמ"ב 
 מקום קבורה:  בית הקברות היהודי בהר הזיתים 
 השכלה:  ישיבת כנסת בית יצחק 
 תקופת הפעילות:  ?–1982 
 רבותיו:  ברוך בר ליבוביץ 
 
הרב אליהו שמחה הלוי חזן (רֶבּ אֶלֶ'ה חזן; תרס"ו, 1906 - י"ט בטבת ה'תשמ"ב, 14 בינואר 1982) היה רב וראש ישיבה אמריקאי, ראש ישיבת תורה ודעת בניו יורק.
ביוגרפיה

נולד לחיה ביילע ולרב חיים הלוי חזן, למד במשך שתים עשרה שנים בישיבת כנסת בית יצחק בקמניץ, והיה לתלמידו המובהק של רבי ברוך דב ליבוביץ; בזמן שהותו של רבו זה בארצות הברית למטרת גיוס כספים עבור הישיבה, למד בישיבת מיר אצל הרב אליעזר יהודה פינקל.
בשנת ה'תש"א שהה כמו בחורי ישיבה רבים בווילנה ושמע את שיעוריו של הרב יצחק זאב הלוי סולובייצ'יק "הרב מבריסק". ניצל מן השואה, בה נהרגו הוריו ואחיו. הוא היגר לאמריקה ונישא לפרל בת הרב יעקב בן ציון וייס (נפטרה בי"ד בסיון תשמ"ז). בתקופה הראשונה אחרי מלחמת העולם השנייה כיהן כרב בית המדרש "חברה ש"ס" במונטריאול שבקנדה, והיה חבר בוועד הרבנים של העיר. הוא כיהן גם כר"מ בישיבת "מרכז התורה". בראשית שנות ה-60 הגיע לארצות הברית כדי לעמוד בראש ישיבת תורה ודעת וכראש המתיבתא של חסידי גור בניו יורק.
במקביל היה בשנות ה-60 וה-70 מעורכי האנציקלופדיה התלמודית, והוציא לאור את ספרו "דברי אליהו" על משנה תורה לרמב"ם בחמישה כרכים. הוא גם פרסם מאות מאמרים תורניים בכתבי עת שונים.
נפטר מהתקף לב בניו יורק בי"ט בטבת ה'תשמ"ב, 14 בינואר 1982 ונקבר בבית הקברות בהר הזיתים בירושלים. הותיר אחריו את בנו הרב בן ציון חיים חזן, בתו חיה לאה ובעלה הרב יהושע סלומון, ר"מ בישיבת נחלת דוד בפתח תקווה. לאחר פטירתו הדפיסו תלמידיו ובני משפחתו את חידושיו למסכתות הש"ס.
מתלמידיו

הרב משה דוד שטיינוורצל - ראש ישיבת באבוב בברוקלין
הרב ראובן שיינר - מראשי ישיבת תורה ודעת
הרב ישראל צבי ברוידא - רב קהילת " שערי אורה" בברוקלין
לקריאה נוספת

יעקב הייזלר, גאון התורה - פרקים בתולדות רבי אליהו חזן, ירושלים חש"ד
איאן נלסון

| --- | --- |
אין תמונה חופשית
 לידה:  10 באפריל 1995 (בן 29) קרוליינה הצפונית, ארצות הברית 
 מדינה:  ארצות הברית 
 תקופת הפעילות:  מ-2011 
 מקום לימודים:  אוניברסיטת דרום קליפורניה  Forsyth Country Day School 
 פרופיל ב-IMDb
 
איאן מייקל נלסון (באנגלית: Ian Michael Nelson; נולד ב-10 באפריל 1995) הוא שחקן קולנוע וטלוויזיה אמריקאי. מוכר בשל תפקידיו בסרט "השופט" משנת 2014, ומהסרט "השכן ממול" משנת 2015.
חיים אישיים

נלסון הוא בנם של מארק וג'ני נלסון, והצעיר מבין ארבעה ילדים. נלסון למד בבית הספר פורסיית' בלואיסוויל, צפון קרוליינה. הוא למד תסריטאות באוניברסיטת דרום קליפורניה. נלסון הוא יהודי.
ביוגרפיה

נלסון החל להתעניין במשחק כשנבחן למחזמר בית ספר כדי להרשים ילדה. הוא הופיע במספר מופעים מקומיים. בנוסף למשחק ושירה, הוא רקדן, והופיע בסדרת הטלוויזיה מצעד חג ההודיה של מייסיס בשלוש הזדמנויות. כדי להתמקצע במשחק, נלסון למד בבית הספר לאמנויות באוניברסיטת דרום קליפורניה ובבית הספר לאמנויות הבמה "הבמה האחורית". הוא השתתף בשיעורי משחק אצל ברג'ס ג'נקינס בבית הספר למשחק של ג'נקינס.
קריירה

תפקידו הקולנועי הראשון ללא טקסט היה במשחקי הרעב בשנת 2012. בשנה שלאחר מכן שיחק בסרט "Alone Yet Not Alone". הסרט צולם בווירג'יניה ובטנסי. בשנים 2013 ו-2014 הופיע נלסון בסרט, "השופט" ובסרט הטוב שבי. בשנת 2015 שיחק בסרט השכן ממול בתפקיד קווין, בנם של ג'ניפר לופז וג'ון קורבט.
תפקידו הראשון בטלוויזיה היה  בסדרת הטלוויזיה "זאב צעיר". הוא הופיע כגרסה הצעירה לדמותו של טיילר הקלין בשלושה פרקים לאורך העונה השלישית והרביעית. נלסון הופיע בסדרת המתח מחשבות פליליות וב"קומדי בנג! בנג!", לפני שלוהק לתפקיד חוזר כ"פרקר" בסדרה "מחיקה" ששודרה בשנת 2016. נלסון כיכב בסדרה "הנה....ג'וני!"בתפקיד אנדי, המתאר את הנעשה מאחורי הקלעים של The Tonight Show בזמנו של המנחה ג'וני קרסון בשנות ה-70. הסדרה שוחררה לצפייה ברשת הולו בנובמבר 2017.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2012 | משחקי הרעב | מועמד ממחוז 3 |  |
| 2013 | Alone yet Not Alone | אוון גיבסון הצעיר |  |
| 2013 | Medeas | מיכה |  |
| 2014 | השופט | אריק פאלמר |  |
| 2014 | הטוב שבי | ג'ארד ריינולדס |  |
| 2015 | השכן ממול | קווין פיטרסון |  |
| 2017 | פריק שואו | מארק "פליפ" קלי |  |
| 2017 | Like Me | ברט וולדן |  |
| 2019 | ליל קיץ | סת' |  |
| 2020 | Paper Spiders | דניאל |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2013–2014 | זאב צעיר | נער דרק הייל | 3 פרקים |
| 2014 | מחשבות פליליות | ויליאם פראט | פרק: "Hashtag" |
| 2015 | Comedy Bang! Bang! | קרייג וילסון | פרק: "Simon Helberg Wears a Sky Blue Button Down and Jeans" |
| 2015 | זהות נרדפת | קרטיס בלארד | פרק: "The Legend of Curtis Ballard" |
| 2016 | The Deleted | פארקר | סדרת רשת; 7 פרקים |
| 2017 | חוק וסדר: מדור מיוחד | אריק הנדריקס | פרק: "Decline and Fall" |
| 2017 | There's... Johnny! | אנדי קלווין | תפקיד ראשי; 7 פרקים |
הערות שוליים

1 2 3  Clodfelter, Tim (26 באפריל 2012). "Winston-Salem youth actor happy over his role in 'Hunger Games'". Winston-Salem Journal. נבדק ב-13 באפריל 2018. {{cite web}}:  (עזרה)
1 2  Clodfelter, Tim (16 בנובמבר 2017). "HERE'S IAN! Winston-Salem actor stars in new Hulu series". Winston-Salem Journal. נבדק ב-7 באפריל 2018. {{cite web}}:  (עזרה)
1 2 3  Clodfelter, Tim (26 באפריל 2015). "TV Tidbits: FCDS alumnus appearing in 'Boy Next Door'". Winston-Salem Journal. נבדק ב-13 באפריל 2018. {{cite web}}:  (עזרה)
↑  https://mobile.twitter.com/ianmnelson95/status/584064758011142144?p=v
↑  Keuffel, Ken (26 בנובמבר 2009). "A Big Day in the Big Apple: Winston-Salem boy to be part of Santa finale in Macy's annual parade". Winston-Salem Journal. נבדק ב-13 באפריל 2018. {{cite web}}:  (עזרה)
↑  Clodfelter, Tim (6 במרץ 2018). "Winston-Salem actor Ian Nelson to talk at Aperture Cinema about new film with Bette Midler". Winston-Salem Journal. נבדק ב-7 באפריל 2018. {{cite web}}:  (עזרה)
↑  Petski, Denise (8 באוגוסט 2016). "'Orange Is The New Black's Madeline Brewer Among Seven Cast In Bret Easton Ellis' 'The Deleted'". Deadline Hollywood. נבדק ב-9 באפריל 2018. {{cite web}}:  (עזרה)
↑  Clodfelter, Tim (11 בנובמבר 2017). "TV Tidbits: Several local connections in new Hulu series". Winston-Salem Journal. נבדק ב-13 באפריל 2018. {{cite web}}:  (עזרה)
| --- | --- |
בקרת זהויות :  LCCN: no2015056458  VIAF: 315608208   WorldCat (עם VIAF): 315608208
אדולף רודניצקי

| --- | --- |
אין תמונה חופשית
 לידה:  19 בפברואר 1912 ז'אבנו, רפובליקת פולין 
 פטירה:  14 בנובמבר 1990 (בגיל 78) ורשה, רפובליקת פולין 
 שם לידה:  Aron Hirschhorn 
 מדינה:  פולין 
 מקום קבורה:  בית הקברות הצבאי פובונזקי 
 שפות היצירה:  פולנית 
 פרסים והוקרה:  צלב ההצטיינות המוזהב  קצין במסדר פולוניה רסטיטוטה 
 
קברו של אדולף רודניצקי
אדולף רוּדניצקי (בפולנית: Adolf Rudnicki; 19 בפברואר 1912 –  14 בנובמבר 1990) היה סופר יהודי-פולני, מראשי הזרם הספרותי היהודי-פולני שלאחר מלחמת העולם השנייה.
ביוגרפיה

גדל בבית חסידי בז'אבְּנוֹ, גליציה המערבית, אך בגיל צעיר התנתק מהעולם הדתי וממשפחתו, עבר לוורשה והחל ללמוד מסחר. בשנת 1932 פרסם את ספרו הראשון Szczury ("עכברושים") המתאר מערכת יחסים קשה בין אב לבנו בעיירה פולנית פרובינציאלית. ב-1933 יצא לאור ספרו השני Żołnierze ("חיילים") השוטח באופן ביקורתי ופסימיסטי את רשמיו בתור חייל בשירות חובה בצבא הפולני. בשנת 1937 פורסמה הנובלה Niekochana ("הלא אהובה", שאף הוסרטה ב-1966). בעקבות ספר זה שויך על ידי מבקרי הספרות של התקופה לזרם הפסיכולוגיסטי. ב-1938 הופיע ספרו Lato "הקיץ", קובץ רשמים משהות בעיירת הקיט קז'ימייז' דולני שכלולים בו תיאורים של חסידי גור בימים הנוראים. לימים התייחס רודניצקי אל ספרו זה כתיאור "הקיץ האחרון של יהודי פולין".
ב-1939 גויס לצבא הפולני במערכה מול גרמניה הנאצית. לאחר שנפל בשבי הגרמני הצליח להימלט לחלק הכבוש על ידי ברית המועצות והתגורר בעיר לבוב שם שימש ככתב העיתון הקומוניסטי Nowe widnokręgi ("אופקים חדשים"). לאחר פלישת הגרמנים לברית המועצות, נמלט שוב וחזר לוורשה שם התגורר תחת זהות נוצרית בדויה בצד הארי והצטרף למחתרת היהודית האנטי-נאצית. בגמר המלחמה עבר להתגורר בעיר לודז', שם הצטרף לחוג הספרותי המרקסיסטי Kuźnica ("הנפחייה") והיה ממייסדי הזרם הספרותי הפולני החדש שטופח בידי המשטר הקומוניסטי ופנה במהרה לכיוון סוציו-ריאליסטי. באותה עת החלה כתיבתו הענפה בנושא יהדות פולין ונושא השואה. ב-1952 יצא לאור אוסף סיפוריו Żywe i martwe morze ("ים החיים והמוות") המתאר את חיי "האומה של היהודים הפולניים" (מושג שטבע רודניצקי) ואת השמדתה של אומה זו בשואה. בשנת 1953 החל מפרסם מסות ומאמרים בעיתונים רבים, במגוון נושאים רחב. מאמרים אלו נקבצו במספר כרכים בשם "דפים כחולים".
החל משנות ה-60 קיבלו יצירותיו נופך מיסטי ואלגורי, כשהנושא היהודי משחק בהן תפקיד מרכזי וכמעט בלעדי.
בשנות ה-70 בילה חלק ניכר מזמנו בפריז (שם נישא לאישה צרפתייה ובה נולד בנו יחידו ב-1973) ולמעשה חווה התנתקות מהמציאות בפולין שהגל האנטישמי של 1968 הביא לעזיבת רוב יהודיה. בה בעת גם הלך רודניצקי ונשכח מתודעת הקהל הרחב. תרגומיו לשפות זרות ובעיקר לצרפתית הקנו לו הכרה מסוימת גם מחוץ לפולין. בשנות השמונים שב להתגורר בוורשה עד למותו ב-1990.
סגנון ספרותי

לאור כתביו המוקדמים, לפני המלחמה, רודניצקי נחשב לסופר נטורליסט, אקספרסיוניסט ומשתייך לזרם הפסיכולוגי הספרותי. ספוריו באותה תקופה הם עירוב של דמיון, תיאור דוקומנטרי ואוטוביוגרפיה. לאחר המלחמה, נחשב לסופר לירי ולנציג הראשי של זרם שכונה "האסכולה היהודית הפולנית" - קבוצה של סופרים יהודים שכתבו פולנית בסגנון מודרניסטי אך שמרו גם על שורשים יהודיים.
רודניצקי התנגד לאמנציפציה המוחלטת של היהודים בחברה הפולנית החדשה שלאחר המלחמה, על ידי ויתור על שורשיהם התרבותיים. בהשפעת דעות אלו החל מפרסם את אוספי סיפוריו הדנים בתקופת השואה, אותה כינה בשם epoka pieców ("עידן הכבשנים"), מושג שנכנס ללקסיקון הפולני. היחס של רודניצקי לשואה היה בתחום האתי ועסק בסימן השאלה לגבי ערך התרבות האירופית בעקבות השואה ותפקיד הספרות כמשמרת זיכרון. בניצולי השואה הוא ראה אנשים פגועים נפשית בצורה בלתי הפיכה, הסובלים מתחושה מתמדת של אשמה ומאמביוולנטיות לגבי נטישת היהדות לחלוטין או הצטרפות לחברה יהודית חדשה. כתב הרבה על הקשרים בין יהודים ופולנים, על ההשפעה ההדדית בין שתי התרבויות וביקר בחריפות את התעלמות הפולנים מהתרבות היידישאית הגדולה שהייתה בפולין (הוא ראה בסופר י.ל. פרץ ובשחקנית אידה קמינסקה את נציגיה הבולטים של תרבות זו).
שורשיו היהודיים של רודניצקי בולטים ביצירותיו בצורת מוטיבים דתיים, סמלים ומטפורות ממקור מקראי ושימוש בפתגמים ומושגים מעולם היידיש. סיפוריו מלאים בתאורי אירועים, חגים ופולקלור יהודי ותזכורות של סיפורי חסידים או הגדות מהמדרש.
ספריו בתרגום לעברית

שקספיר (עברית: אמיר גלבע), מרחביה: הקיבוץ הארצי השומר הצעיר, 1949. (סיפורים מזמן מלחמת העולם השנייה)
ים החיים והמוות (עברית: בנימין טנא), מרחביה: ספרית פועלים, 1964. (התוכן: חלונות זהב; ים החיים והמוות)
העלייה לשמים וסיפורים אחרים (תרגמה מפולנית והוסיפה אחרית-דבר: עדה פגיס) תל אביב: עם עובד, תשנ"ט 1999.
לקריאה נוספת

רות שנפלד, אדולף רודניצקי: סופר בין שני עולמות, ירושלים: הוצאת ספרים ע"ש י"ל מאגנס, תשנ"א.
מאמרים:
אדולף ברמן, "משהו על המחבר", אורלוגין 2 (אפריל 1951).
רות שנפלד, 'על אדולף רודניצקי המספר היהודי', בחינות 3-2 (תשל"ב), 116-111.
'Rudnicki, Adolf,' in The Great Soviet Encyclopedia, 1979
איראן הגדולה

מפה המתארת את שטחי איראן הגדולה
איראן הגדולה (גם: איראן רבתי או פרס הגדולה, בפרסית: ایران بزرگ) הוא מונח המתייחס לאזורים בקווקז, מערב אסיה, מרכז אסיה, וחלקים של דרום אסיה, אשר בהם ישנה השפעה תרבותית איראנית משמעותית, או שיש להם היסטוריה ארוכה של שליטה איראנית. הסיבות להשפעה מסוג זה יכולות להיות גם מגע קרוב עם איראן לאורך השנים, או אוכלוסיית פרסים משמעותית.
המונח מתייחס לרוב בצורה ממוקדת יותר למסופוטמיה, אנטוליה וחלקים גדולים של הקווקז. המושג של איראן הגדולה מקורו עוד בימי הממלכה האחמנית, אשר שלטה פרט לפרס על מסופוטמיה, הלבנט, אנטוליה, מרכז אסיה ואף חלקים מהודו. האימפריה שלטה תקופה של כמאתיים שנה מימי כורש הגדול עד ימי אלכסנדר הגדול. לאחר תקופה של שלטון הלניסטי, הוקמה מחדש אימפריה פרסית בשם "האימפריה הפרתית", אשר בשנת 224 הפכה לאימפריה הסאסאנית. בשנת 641 נכבשה האימפריה בידי האימפריה המוסלמית ונותרה תחת שלטון ערבי עד שנת 1502 עת הוקמה האימפריה הספווית. החל מתקופה זו, החלה איראן מאבדת את אחיזתה בשטחים הנחשבים כחלק מ"איראן הגדולה". בשנת 1555 היא אבדה את עיראק לטובת האימפריה העות'מאנית, בשנת 1813 ויתרה במסגרת הסכם גוליסטן על כל טענותיה בדאגסטן, גאורגיה, מגרליה, אימרתי ואבחזיה לאימפריה הרוסית. בשנת 1828 נחתם הסכם טורקמנצ'אי שהעביר לרוסיה גם את רוב שטחי ארמניה ואזרבייג'ן. בשנת 1857 איבדה איראן את אפגניסטן לטובת האימפריה הבריטית.
איראן הגדולה הוא מונח המתייחס לאזור ממסופוטמיה עד וכולל אסיה הקטנה. אזורים אלו הושפעו משפות איראניות המדוברות באיראן, עיראק, פקיסטן, אפגניסטן ובמדינות אחרות במרכז אסיה היום, עם מקור בלשני ממשפחת השפות ההודו-איראניות תחת משפחת השפות ההודו-אירופיות). כמו כן, אזורים אלו הושפעו מהתרבות האיראנית כתוצאה משלטונות איראניים או אוכלוסייה איראנית גדולה במקומות מחוץ לאיראן לאורך מאות או אלפי שנים.
המקור לאיראן הגדולה הרב תרבותית נמצאת בהיסטוריה העתיקה של האימפריה הפרסית הראשונה: האימפריה האחמנית. דרך מדיניות אימפריאלית היא כבשה ושלטה על אזורים גדולים וסיפחה את כל המיעוטים שחיו תחת האימפריות הקודמות, האימפריה האשורית ובבל. האימפריות האלו הגלו תושבים ממדינות מוצאם לאחר שאלה נכבשו למקומות אחרים באימפריה על מנת למנוע מרידות וניצול של בעלי ניסיון, והם הפכו למרכז רב תרבותי ודתי.
מדיניות האימפריה הפרסית אפשרה למיעוטים שלה לשמור ולקיים את התרבות ואת הדת שלהם בתנאי שהמיעוטים תרמו לאימפריה הגדולה. הרבה מהמיעוטים חיו באימפריה כתושבים שווים בערכם והייתה להם אפשרות לבנות חיים ברמה סוציואקונומית גבוהה ולהשתלב בחברה.
לקריאה נוספת

Fisher, William Bayne; Avery, P.; Hambly, G. R. G; Melville, C. (1991). The Cambridge History of Iran. Vol. 7. Cambridge: Cambridge University Press. ISBN 0521200954.
Foltz, Richard (2015). Iran in World History. New York: Oxford University Press. ISBN 9780199335497.
Marcinkowski, Christoph (2010). Shi'ite Identities: Community and Culture in Changing Social Contexts. Berlin: Lit Verlag 2010. ISBN 978-643-3- 80049-7.
אדם יאנג

| --- | --- |

 לידה:  5 ביולי 1986 (בן 38) אוטומווה, ארצות הברית 
 שם לידה:  Adam Randal Young 
 מוקד פעילות:  ארצות הברית 
 תקופת הפעילות:  מ-2006 
 סוגה:  סינת'-פופ 
 שפה מועדפת:  אנגלית 
 כלי נגינה:  כלי מקלדת 
 חברת תקליטים:  ריפבליק רקורדס 
 פרסים והוקרה:  פרס אנני 
 ayoungmusic.com
 פרופיל ב-IMDb
 חתימה:  
 
אדם רנדל יאנג (באנגלית: Adam Randal Young; נולד ב-5 ביולי 1986) הוא מוזיקאי, אינסטרומנטליסט, מפיק, מלחין וסולן אמריקאי. הוא ייסד את מיזם הסינת'פופ "Owl City". יאנג הוא גם היוצר של מספר רב של מיזמים מוזיקליים נוספים.
ביוגרפיה

יאנג נולד ב-5 ביולי 1986 באוטומווה (אנ') שבמדינת איווה. במהלך ילדותו עבר יחד עם משפחתו למינסוטה. לאחר שסיים את לימודיו בתיכון החל ללמוד במכללת ריברלנד, אך בהמשך הפסיק את לימודיו והחל לעבוד במחסנים של חברת קוקה קולה. לטענתו, במהלך תקופה זו החל להלחין מנגינות בראשו במהלך יום העבודה, אותן הוא הקליט באולפן שלו בלילות במרתף של בית הוריו. כיום יאנג מפיק את המוזיקה שחט באולפן משלו בעיר אוואטונה המכונה "אולפני Sky Harbor".
אדם הוא נוצרי אדוק והוא ציין בעבר כי אמונתו היא הדבר היחיד שחשוב לו יותר ממוזיקה. לאורך השנים כתב יאנג על אמונותיו הדתיות בבלוג שלו והן במילות חלק משיריו. יאנג תיאר את עצמו בעבר כאדם מופנם וציין כי הוא מאמין שיש לו תסמינים של תסמונת אספרגר על אף שהוא מעולם לא אובחן כבעל תסמונת אספרגר.